jkorsvik/nowiki_second_scrape_merged huggingface dataset:
Egnund

Egnund er ei grend som ligger på grensa mellom Folldal og Alvdal kommune i Innlandet. Den ligger på nordsida av elva Folla, ved munningen av Einunna som også danner grensa mellom de to kommunene. På Alvdalssida av Einunna ligger den nå nedlagte Egnund skole, og på Folldalssida ligger Egnund kapell.


== Kjente personer fra Egnund ==
Ivar Mortensson-Egnund – folkeminnesamler, målmann og forfatter
Coming Up for Air

Coming Up for Air er et musikkalbum med Babel Fish, utgitt i 2002.


== Sporliste ==
«Killing Time» (Halvor Holter/Tarjei van Ravens)
«Coming Up for Air» (Halvor Holter/Tarjei van Ravens)
«Planets» (Halvor Holter/Tarjei van Ravens)
«Some Day Soon» (Halvor Holter/Tarjei van Ravens)
«Energize Me» (Halvor Holter/Tarjei van Ravens/Odd Jensen)
«Valentine» (Halvor Holter/Tarjei van Ravens)
«House of Cards» (Halvor Holter/Tarjei van Ravens)
«The Real Me» (Halvor Holter/Tarjei van Ravens)
«Blah Blah Blah» (Halvor Holter/Tarjei van Ravens)
«In Her Hands» (Halvor Holter/Tarjei van Ravens/Odd Jensen)


== Medvirkende ==


=== Babel Fish ===
Tarjei van Ravens - sang, gitarer, låtskriver
Halvor Holter - keyboard, vokal, låtskriver
Simon Malm - bass, kor
Odd Jensen - trommer, programmering, kor, tekniker, låtskriver


=== Øvrige ===
Kai Robøle - produsent, tekniker
Michael Ilbert - miksing
Björn Engelmann - mastering
L-P Lorentz - fotograf
Espen Liland - coverdesign
Knut Harald Pleym - management


== Eksterne lenker ==
Coming Up for Air
Fotballklubben Lokomotiv Tromsø

Fotballklubben Lokomotiv Tromsø (stiftet i 2008) er en fotballklubb fra Tromsø. Laget er stort sett bestående av studenter fra universitet i Tromsø. Laget har spillere som tidligere har spilt i 5. divisjon, men også spillere med erfaring i Adeccoligaen og aldersbestemte landslag. Verd å nevne er Tromsdalen UILs tidligere kaptein Erlend Stenberg. Fotballklubben spiller sine hjemmekamper på Fløyabanen. Laget har blå overdeler, hvite shorts og blå strømper.


== Lokomotiv Tromsø i serien ==


== Tabellen 2012 ==
Nordkjosbotn trukket tre poeng for bruk av ikke-berettiget spiller


== Referanser ==


== Eksterne lenker ==
Offisielt nettsted
Blå stikke

Blå stikke er et musikkalbum med Mulens Portland Combo, utgitt i 1993. Albumet ble utgitt på nytt i 2001 med 3 bonusspor.


== Sporliste ==
«Ain't That I Don't Love You»
«Say You Will»
«I've Got What It Takes»
«Ain't Living Long Like This»
«Help Me Through the Day»
«My Bare»
«Crossfire»
«Driftin'»
«Tings I Do For You»
«Look What You've Done»
«Shake Your Hip»
«Need Your Love So Bad»
«Why Get Up» (bonus)
«Sick and Tired» (bonus)
«Get Out of My Life, Woman» (bonus)


== Eksterne lenker ==
(en) Blå stikke på Discogs
Samodivski

Samodivski (bulgarsk: Самодивски езера) er en liten gruppe fjellvann i Pirinfjellene sørvest i Bulgaria, og en del av den større gruppen Popovosjøene mellom fjelltoppene Dzjengal, Momin Dvor og Kralev Dvor. De ligger i en høyde på rundt 2 375 m, og har en størrelse som varierer fra 1 til 3,2 mål. Samodivskivannene blir regnet for å være de vakreste i Pirin, mellom høye fjell og med små bekker som renner mellom de og danner små fossefall. Ifølge sagnene møttes satyrer her om natten, og ifølge en annen legende var området hjemsted for den slaviske guden Perun.
Walter Wilson

Herman Walter Wilson (født 31. mars 1902 i Kristiania (Oslo), død 18. april 1988 samme sted) var en norsk redaktør og politiker (H).
Han var uekte sønn av en svenskfødt skredder, Carl Herman Wilson, og vokste opp hos moren, Oline Gundersen, som var syerske, på Grünerløkka. Han giftet seg i 1924 med Vera Alexandra Viola Lindeberg, datter av en skredder i Göteborg.Han begynte som journalist i Myres Pressebyrå i 1919. Ved Becks Pressekontor var han medredaktør fra 1925 og eneredaktør 1927–1935. Wilson var leder for Morgenavisens Oslo-kontor 1925–1935, redaksjonssekretær i Akersposten 1927–1931, redaksjonssekretær i Oslo Illustrerte 1931–1932, leder av NTBs bildeavdeling i 1932, grafisk designer i Hus og Have 1934–1938, grafisk designer i Alle Kvinners Blad fra 1938, redaktør ved Høirepressens Oslokontor 1935–1946 og redaktør i Høyres Pressebyrå 1946–1968. Wilson var styremedlem og sekretær i Den Konservative Presses Forening 1936–1980, formann i Flyjournalistenes Klub i 1948 og president i International Aviation Writers Association i 1949.Wilson var formann og sekretær for Unge Høyre-foreninger i Aker herred 1927–1946, formann i Akershus Unge Høyre 1937–1945, medlem av Akershus Høyres fylkesstyre 1937–1945 og medlem av representantskapet i Oslo Høyre fra 1971.Han sovnet inn på Lilleborg alders- og sykehjem i Oslo i 1988, 86 år gammel, og ble begravet på Ullern kirkegård.


== Referanser ==
International Heritage Inc.

International Heritage Inc (IHI) var et amerikansk pyramidespill forkledd som et MLM-selskap.
Selskapet ble grunnlagt i 1995 av Stanley H. Van Etten, Larry G. Smith og Claude William Savage og startet med markedsføring og salg av luksusartikler som smykker og golfutstyr. I virkeligheten ble produktene nesten utelukkende omsatt blant selskapets egne distributører, og alle inntektene stammet fra en stadig strøm av nye distributører. I november 1998 ble selskapet slått konkurs.I etterkant av konkursen ble flere av selskapets bakmenn idømt fengselsstraffer for en rekke lovbrudd tilknyttet IHI. Med mer enn 140.000 personer involvert beskrives dette som et av de verste pyramidespillene i amerikansk historie.


== Referanser ==
Takeo Miki

Takeo Miki (født 17. mars 1907, død 4. november 1988) var en japansk politiker og den 41. statsminister i Japan. 
Miki var født i Awa og studerte ved Meijiuniversitetet. Han studerte også ved University of Southern California i Los Angeles. I 1968 fikk han en æresdoktorgrad i jus derfra. Han ble valgt inn i Japans riksdag i 1937 og var der til han døde i 1988. I denne tiden ble han valgt 19 ganger på 51 år. Han tok over som statsminister etter Kakuei Tanaka 9. desember 1974 etter at Tanaka kom i problemer som følge av korrupsjonsanklager relatert til eiendomsselskaper og bygningsfirmaer. Når han ble valgt, skyldtes det dels hans rykte som politisk ubesudlet og dels det at han hadde en liten maktbase på grunn av at han tilhørte et lite politisk miljø. Men han var egentlig ikke klar til å ta over som statsminister, og ved valget mumlet han noe om «lyn fra klar himmel». 
Etter at han var blitt valgt, prøvde Miki å reformere Japans liberaldemokratiske parti. Han satte i gang undersøkelser vedrørende Lockheedskandalen, noe som ga ham mange fiender internt i partiet. Fraksjonsledere startet en kampanje med slagordet Ned med Miki. Selv om han var populær, klarte ikke partiet å vinne flertall ved valget i 1976, og Miki valgte å gå av. 24. desember 1976 overlot han vervet til Takeo Fukuda.Mens han bodde i Seattle som student, jobbet han som oppvasker på den kjente japanske restauranten Maneki. Som statsminister gav han 1000 kirsebærtre til Seattle i forbindelse med feiringen av minnet om 200-årsdagen for etableringen av USA. Gaven ledet til etableringen av kirsebærblomstringsfestivalen i Seattle, en festival ble startet i 1976 og som fremdeles arrangeres hvert år.


== Referanser ==
Louis Aragon

Louis Aragon (født Louis Andrieux 3. oktober 1897, død 24. desember 1982) var en fransk forfatter (dadaist). Han var et langvarig medlem av kommunistpartiet og Académie Goncourt.
Aragon grunnla sammen med André Breton den franske surrealismen og begynte i 1919 å utgi den avantgardistiske avisen Littérature. I 1920 utkom hans første diktsamling, Feu de joie. Aragon oppga surrealismen etter et besøk i Sovjetunionen i 1930 og egnet seg i stedet til realismen. Han var en av de første intellektuelle som sluttet seg til det franske kommunistpartiet. Under andre verdenskrig var Aragon virksom innen den franske motstandsbevegelsen. Mange av diktene hans har blitt tonesatt.


== Bibliografi i utvalg (utgitt på norsk) ==
Aurelien 1961
Irenes fitte 2003


== Referanser ==


== Litteratur ==
Stevelius, Madeleine & Lagerstedt, Lars red. (1983): Anno 82 : Svenska Dagbladets årsbok (årbok som dekker hele 1982), Bokförlaget Corona & Svenska Dagbladet, Stockholm, ISBN 91-85556-16-5, s. 203
Benjamin Ivry (1996): Francis Poulenc, 20th-Century Composers series. Phaidon Press Limited. ISBN 0-7148-3503-X.
Polizzotti, Mark (1995): Revolution of the Mind: The Life of André Breton, Bloomsbury Publishing Plc. ISBN 0-7475-1281-7


== Eksterne lenker ==
(en) Louis Aragon – kategori av bilder, video eller lyd på Commons 
(en) Louis Aragon på Internet Movie Database 
(fr) Louis Aragon på Allociné 
(en) Louis Aragon hos The Movie Database 
(en) Louis Aragon på Discogs 
(en) Louis Aragon på MusicBrainz 
(sv) Louis Aragon i LIBRIS
(fr) J'arrive où je suis étranger poem with music, listenable on-line.
(fr) Les Lettres Françaises Arkivert 7. oktober 2010 hos Wayback Machine..
Nils Victor Swensson

Nils Victor Swensson (født 22. mars 1896 i Trondheim, død 30. juli 1976 samme sted) var en norsk lege og politiker (H).
Han vokste opp i Swenssongården ved Torvet i Trondheim, der familien drev møbelhandel. Foreldrene var Pehr Gustaf Swensson og Julie Augusta Lynum. Nils Victor Swensson var yngre bror av lege og stortingsrepresentant Signe Swensson.Han tok artium i 1914 og medisinsk embedseksamen i 1921. Han var først sykehuslege i Oslo og Bergen. I 1925 kom han tilbake til Trondheim. Han var overlege ved epidemiavdelingen ved Sentralsykehuset i Trondheim og prosektor ved avdelingens laboratorium frem til han avgikk med pensjon i 1963.Swensson var formann i Vanføres Vel i Trøndelag fra 1951, formann i Trøndelag krets av Norges Badeforbund 1950–1957, formann i Trondheims forening for tuberkulosens bekjempelse 1949–1953, formann i Trøndelag medisinske selskap 1940–1943 og formann i Spareskillingsbankens forstanderskap fra 1943.Swensson var medlem av Trondheim bystyre og formannskap 1935–1945 og formann i Trondheim Høyre 1936–1938.Han var frimurer og provincialmester i Trondhjems Provincialloge 1965–1970.
Han ble tatt opp som medlem av Det Kongelige Norske Videnskabers Selskab i 1941. Han ble utnevnt til ridder av 1. klasse av St. Olavs Orden i 1963.


== Referanser ==
Wang Jun

Wang Jun (kinesisk: 王君, pinyin: Wáng Jūn; født 26. mars 1952 i Datong i provinsen Shanxi i Folkerepublikken Kina) er en kinesisk politiker. Han ble etter gruvekollapsen i Shanxi i 2008 guvernør for provinsen Shanxi, og samme år direktør for statsadministrasjonen for arbeidssikkerhet.


== Eksterne lenker ==
(en) Wang Jun hos China Vitae
Nissen og kolonialhandleren

Nissen og kolonialhandleren (dansk: Nissen hos Spekhøkeren) er et eventyr av H.C. Andersen som ble offentliggjort 30. november 1852, men formelt utgitt som en del av verket Historier. Anden Samling året etter.
Eventyret foregår i huset hos en høker (kolonialhandleren), hvor en student er leieboer. Utover disse to bor det en nisse på loftet, som juleaften hvert år forventer seg en porsjon risengrynsgrøt. Studenten oppfører seg på slik måte overfor utleieren at det forårsaker vrede hos nissen, som planlegger hevn. Imidlertid bivåner nissen at studenten leser en diktbok, og da det oppstår en brann, benytter nissen anledningen til å redde boken, som han er svært fascinert av.


== Referanser ==


== Eksterne lenker ==
Les hele eventyret hos Det Kongelige Bibliotek
Vikingeskibsmuseet

Vikingeskibsmuseet er et museum i Roskilde i Danmark. Museets tema er skip, sjøfart og båtbygging i vikingtiden.


== Museets historie ==

I 1962 startet utgravingen av en rekke vikingskip i Roskildefjorden. Lokale fiskere hadde lenge kjent til et gammelt skip på bunnen av fjorden. Skipet kalte de Margreteskipet ettersom de mente at det stammet fra Margrete Is tid. Det skulle vise seg at det var mange flere skip og at de var enda eldre.
Allerede i 1920–årene ble deler av skipene tatt opp, blant annet et kjølsvin. Delene ble fotografert, men er senere gått tapt. 
Etter funnene av seks vikingskip Skuldelev 1-6 ble den eldste del av Vikingeskibmuseet åpnet i 1969. Denne bygningen kalles Vikingeskipshallen og er tegnet av Erik Christian Sørensen. Den ble fredet i 1997. I 1997 ble andre del  åpnet, Museumsøen, som inneholder båtbyggeri og rekonstruerte vikingskip.


== Skipene ==


=== De originale vikingskipene ===
Det finnes rester av fem originale vikingskip på museet:

Skuldelev 1
Skuldelev 2
Skuldelev 3
Skuldelev 5
Skuldelev 6Skipene har fått navn etter byen Skuldelev, hvor de ble funnet i  1960-årene. Det mest komplette skipet er Skuldelev 3. 


=== Rekonstruerte skip ===
Vikingskipsmuseet i Roskilde har satset på å bygge en rekke nye vikingskip. Dette er rekonstruksjoner som bygges på grunnlag av funnene, og så nøyaktig som mulig med hensyn til verktøy og materialteknikk. Det bygges også rekonstruksjoner av vikingskip og mindre båter på grunnlag av funn fra andre steder, bl.a. er det bygd en kopi av færingene fra Gokstadskipet. Formålet med byggingen er å gi stadig mer kunnskap om hvordan skipene skal seiles, og dokumentere utfordringer knyttet til bygging og vedlikehold. 
De største skipene er følgende: 

Ottar af Roskilde (Skuldelev 1)
Havhingsten fra Glendalough (Skuldelev 2)
Roar Ege af Roskilde (Skuldelev 3)
Helge Ask af Roskilde (Skuldelev 5)
Kraka Fyr af Roskilde (Skuldelev 6)Fra 1. mai til 30. september tilbyr museet seilturer med tradisjonelle båter med råseil.
Sommeren 2007 gjennomførte Havhingsten fra Glendalough et sommertokt fra Roskilde via Norge via Skottland til Dublin, hvor skipet overvintret på det irske nasjonalmuseum.


== Galleri ==

		
		


== Referanser ==


== Eksterne lenker ==
Offisielt nettsted 
(en) Viking Ship Museum (Roskilde) – kategori av bilder, video eller lyd på Commons 
(en) Vikingeskibsmuseet – galleri av bilder, video eller lyd på Commons 
Pictures of the Viking ship replicas, from visit in August 2009 Many high resolution photos
Slaget om Tylliria

Slaget om Tylliria var en militær konfrontasjon mellom Kypros og Tyrkia i 1964, hvor det kypriotiske militæret stormet Kokkina-enklaven, en tyrkisk-kypriotisk enklave på selve Kypros.
Dagene før slaget brøt ut, var preget av at det kypriotiske forsvaret mobiliserte infanteri, artilleri og væpnede styrker i angrepsposisjon mot Kokkina. Den 6. august 1964 angrep gresk-kypriotene den tyrkiske basen med tungt artilleri. De kypriotiske styrkene beveget seg sakte og kontrollert inn i enklaven med artilleristøtte i ryggen. Dette umuliggjorde noen form for tyrkisk motoffensiv uten enorme tap. Imidlertid oppdaget kypriotene snart at tyrkerne ikke var uforberedt, og allerede hadde artilleri plassert i effektive formasjoner. Slaget utviklet seg til en lavintensivitetsutveksling av artilleri- og skuddild, hvor begge sider gravde skyttergraver og befestet sine stillinger fremfor å forsøke å erobre land. Vanskelig terreng var trolig også en av grunnene til at sidene unngikk større offensiver.
Den 8. august, etter å ha ventet i nesten to dager, reagerte endelig den tyrkiske regjeringen og sendte inn flyvåpenet idet det ble klart at gresk-kypriotene ikke hadde tenkt å trekke seg ut av enklaven, men i stedet beleire enklaven. Gresk-kypriotene sendte inn et økt antall tropper, og ventet på at de tyrkiske forsyningene skulle gå tom. Ved siden av omringelsen på land, var det også blitt igangsatt en effektiv sjøblokade.
De gresk-kypriotiske krigsskipene «Phaethon» og «Arion» var det tyrkiske flyvåpenets hovedmål, og på morgenen den 8. august ble skipene angrepet. Begge skipene hadde luftvern-artilleri ombord, men Phaethon ble raskt truffet av raketter og ble satt i flammer. Imidlertid lyktes det mannskapet å flykte, ettersom skipsmotorene fremdeles virket.
Arion overlevde det første angrepet, og en ny formasjon av tyrkiske F-100 Super Sabre-fly gjennomførte et lavtflygende angrep. Dette angrepet var også mislykket, og kommandant Cengiz Topel, lederen for angrepet, ble skutt ned og styrtet inn på kypriotisk territorium. Han lyktes i å utløse fallskjermen og overlevde styrten, men ble like etter lynsjet av gresk-kypriotiske soldater.
Arion lyktes i å stikke av fra luftangrepene, og trakk seg tilbake til Pahhos. Skipet ble holdt utenfor for resten av slaget.
Mellom den 8 og 9. august hadde tyrkerne herredømme i luftrommet, og bombet store områder i og rundt krigsområdet. Dette medførte store kypriotiske sivile tap. Imidlertid trakk ikke kypriotene seg tilbake, og den 10. august stilnet kamphandlingene.


== Resultat ==
Slagets direkte geografiske resultat var at Kokkina-enklaven ble redusert til mindre enn halvparten av dens originale størrelse. Imidlertid hadde ikke gresk-kypriotene lyktes i å storme de indre forsvarsverkene i enklaven, noe som førte til fortsatt tyrkisk kontroll over de resterende delene. Enklaven mistet effektivt sin strategiske verdi for det tyrkiske militæret, ettersom den nå var blitt avskåret fra kysthovedveien og omringet av store mengder tropper.


== Se også ==
Den tyrkiske invasjonen av Kypros
Liste over kriger Tyrkia har deltatt i
Liste over kriger Kypros har deltatt i
Anders Jonas Ångström

Anders Jonas Ångström (født 13. august 1814 i Lögdö bruk i Medelpad, død 21. juni 1874 i Uppsala) var en svensk fysiker og astronom. Han er blant grunnleggerne av spektroskopien, og enheten ångstrøm (1 Å = 10-10 meter) er oppkalt etter ham. Også månekrateret Ångström er oppkalt etter ham.
Ångström var professor ved Uppsala universitet fra 1858 og universitetets rektor i perioden 1870-1871.


== Referanser ==


== Kilder ==
Svenska män och kvinnor
Beckman, Olof, Ångström far och son, Acta Universitatis Upsaliensis; Skrifter rörande Uppsala universitet; C.organisation och historia 60 (Uppsala 1997).


== Eksterne lenker ==
Anders Ångström fra Uppsala astronomiska observatorium
Anetavle for Anders Jonas Ångström; Lars Wallgrens websted om slektsgranskning
Irlands nasjonalmuseum

Irlands nasjonalmuseum (irsk: Ard-Mhúsaem na hÉireann, engelsk: National Museum of Ireland) er det største museet i Irland. Det har tre avdelinger i Dublin og en i County Mayo. Museets hovedtemaer er irsk arkeologi, historie, kunsthåndverk og naturhistorie. 
Museet har stor  utstilling med vekt på det forhistoriske Irland, gullsmedkunst, kirkelige gjenstander fra vikingtiden og middelalderen. En av museets hovedutstillinger forteller Irlands frigjøringskamp. En avdeling for irsk bondekultur ble åpnet i 2001 County Mayo. 


== Eksterne lenker ==
Offisielt nettsted 
(en) National Museum of Ireland – kategori av bilder, video eller lyd på Commons
Fijis herrelandslag i fotball

Fijis herrelandslag i fotball representerer Fiji på herresiden i fotball. Laget er medlem både av OFC og FIFA, og deltar dermed også i kvalifiseringen til fotball-VM. Deres beste resultat i Oseaniamesterskapet er to tredjeplasser, i 1998 og 2008.


== Verdensmesterskapet i fotball ==
1930 til 1978 – Deltok ikke
1982 – Ikke kvalifisert
1986 – Deltok ikke
1990 til 2010 – Ikke kvalifisert


== Eksterne lenker ==
Fijis profil hos FIFA.com Arkivert 13. desember 2018 hos Wayback Machine.
Bahrains herrelandslag i fotball

Bahrains herrelandslag i fotball (arabisk: البحريني لكرة القدم‎) representerer Bahrain i fotball på herresiden.
De ble medlem av FIFA i 1966, 15 år etter de ble stiftet som fotballforbund.


== Verdensmesterskapet i fotball ==


== Eksterne lenker ==
Offisielt nettsted 
(en) Bahrain national football team – kategori av bilder, video eller lyd på Commons 
Bahrains profil hos FIFA.com Arkivert 15. juni 2013 hos Wayback Machine.
Stillehavslekene

Stillehavslekene er en internasjonal multisportsbegivenhet som avholdes hvert fjerde år. Det er land fra Stillehavet som deltar i mesterskapet. Fotballturneringen i lekene fungerer også som første del i kvalifiseringen til VM i fotball.
Fram til 2007 var lekene kjent som South Pacific Games (Sørstillehavslekene).


== Arrangørsteder ==
1963 – Suva, Fiji
1966 – Nouméa, Ny-Caledonia
1969 – Port Moresby, Papua Ny-Guinea
1971 – Papeete, Tahiti
1975 – Guam
1979 – Suva, Fiji
1983 – Apia, Vest-Samoa
1987 – Nouméa, Ny-Caledonia
1991 – Port Moresby/Lae, Papua Ny-Guinea
1995 – Papeete, Tahiti
1999 – Guam
2003 – Suva, Fiji
2007 – Apia, Samoa
2011 – Nouméa, Ny-Caledonia
2015 – Port Moresby, Papua Ny-Guinea
2019 – Apia, Samoa


== Sporter ==
Eugène Terre’Blanche

Eugène Ney Terre'Blanche (født 31. januar 1941 i Ventersdorp, Transvaal, død 3. april 2010) var en sørafrikansk boer-afrikander, bonde og høyreekstremist. I 1973, under Sør-Afrikas apartheidstid, var Terre'Blanche en av grunnleggerne til organisasjonen Afrikaner Weerstandsbeweging (AWB), som kjempet for en egen Afrikaanerstat som var separert fra Sør-Afrika. Han forble AWBs leder til sin død.
Terre'Blanche ble i 2001 dømt til fem års fengsel for mordforsøk på en svart sikkerhetsvakt i 1996. Han ble satt fri i 2004.Den 3. april 2010 ble Terre'Blanche drept på sin egen gård utenfor Johannesburg av to svarte arbeidere etter en krangel om lønn.


== Referanser ==
Danny Jordaan

Daniel Alexander «Danny» Jordaan (født 3. september 1951 i Port Elizabeth) er en sørafrikansk sportsadministrator, tidligere politiker og anti-apartheid aktivist. Han ledet søknaden til fotball-VM 2010, en søknad som førte frem og ga Sør-Afrika sitt første VM-sluttspill. Jordaan ble senere sjef for hele mesterskapet.Jordaan ble i 2011 tildelt Ikhamanga-ordenen i gull for sin innsats for fotball-VM 2010.


== Referanser ==
Orkney

Orkney er en by i distriktet Klerksdorp i provinsen Bokone Bophirima i Sør-Afrika. Byen har 157 000 innbyggere, og er en tidligere gullby. Byen var aktuell for å være en av vertsbyene til VM i fotball 2010 som gikk i landet, da Oppenheimer Stadium med en kapasitet på 23 000 ligger i byen. Arenaen ble oppgradert til 40 000 seter til mesterskapet, men ble ikke brukt.


== Referanser ==
Freshlyground

Freshlyground er et sørafrikansk afro-fusion-band som ble grunnlagt i Cape Town i 2002. Gruppas medlemmer kommer fra Sør-Afrika, Mosambik og Zimbabwe. Musikken deres inneholder elementer fra forskjellig afrikansk musikk i sjangrene kwela, blues, jazz og indierock. Vokalist er Zolani Mahola.
Gruppa er kanskje mest kjent for sangen «Waka Waka (This Time for Africa)», som ble laget i samarbeid med den kolombianske sangeren Shakira, og var Fotball-VM 2010s offisielle sang.


== Diskografi ==
Jika Jika (2003)
Nomvula (2004)
Ma'Cheri (2007)
Radio Africa (2010)
Take Me to the Dance (2012)
Freshlyground (2013)
Can't Stop (2018)


== Medlemmer ==
Zolani Mahola – vokal
Simon Attwell – fløyte, mbira, munnspill
Peter Cohen – slagverk
Kyla Rose Smith – fiolin, vokal
Julio «Gugs» Sigauque – gitar
Josh Hawks – bass, vokal
Seredeal «Shaggy» Scheepers – keyboard, slagverk, vokal


== Eksterne lenker ==
(en) Freshlyground – kategori av bilder, video eller lyd på Commons 
(en) Freshlyground på Internet Movie Database 
(en) Freshlyground på Discogs 
(en) Freshlyground på MusicBrainz 
(en) Freshlyground på SoundCloud 
(en) Freshlyground på Spotify 
(en) Freshlyground på Songkick 
(en) Freshlyground på Last.fm 
(en) Freshlyground på Genius — sangtekster 
(en) Freshlyground på AllMusic 
(en) Om Freshlyground på music.org.za
Zangalewa

«Tsaminamina» eller «Zangaléwa» er en afrikansk soldatsang fra 1986, først sunget av Golden Sounds, en makossa-gruppe fra Kamerun. Sangen er sunget på språket fang.


== Original tekst ==
Tsa mina mina eh eh
Waka waka eh eh
Tsa mina mina zangalewa
Ana wam ah ah
Zambo eh eh
Zambo eh eh
Tsa mina mina zangalewa
Wana wa ah ahSangen var også brukt som inspirasjon og base for Fotball-VM 2010s offisielle sang Waka Waka som ble spilt av den sørafrikanske gruppen Freshlyground og den colombianske sangerinnen Shakira.


== Eksterne lenker ==
Youtube-video